**ԱՄՓՈՓԱԹԵՐԹ**

**ԳՈՒՅՔ ՀԵՏ ՎԵՐՑՆԵԼՈՒ, ԱՄՐԱՑՆԵԼՈՒ ԵՎ ՆՎԻՐԱԲԵՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն | 03.11.2022թ. |
| N 01/8-2/19138-2022 |
| 1.Հարկ ենք համարում նշել, որ հիմնավորումից պարզ չէ թե ինչպես է Ծրագիրը վերջարդյունքում ծառայելու հանրային շահին՝ համայնքում երաժշտական, կրթության, և գեղագիտական դաստիարակության զարգացման հանրօգուտ գործառույթների իրականացման շրջանակներում: Բացակայում է շահառուների, առաջարկվող ծառայությունների, դրանց ծավալների, գների (եթե վճարովի ծառայություն է) մասին տեղեկատվությունը: (Ի՞նչն է պարտավորեցնելու մասնավոր կազմակերպությանը գործել ելնելով հանրային շահից)։ | 1. Ընդունվել է  Նախագիծը ներկայացվել է ՀԿ-ին լրացուցիչ տեղեկատվություն ստանալու համար։  Վերջինս տեղեկացրել է, որ ծրագրում հստակ նշված է հանրային շահը, որն է՝ աշակերտների կրթման, աշխատատեղեր բացելու, Աշտարակ քաղաքում արվեստի դպրոցի կառուցման և այդ գործընթացի համար սեփական գումարների ներդրման, պրոֆեսորադասախոսական անձնակազմի համալրման, սաների միջազգային մրցույթներին մասնակցելու, մասնագիտական թեմաներով վերապատրաստման, սեմինարների անցկացման, համերգների և փառատոնների կազմակերպան գործընթացները։ |
| 2. Նախագծով հիմնավորված չէ, սեփականության իրավունքն անհատույց փոխանցելու ընտրությունը՝ ինչպես է ընտրվել տվյալ ՀԿ-ն, արդյոք բոլոր նման դեպքերում պետությունը նույնական մոտեցում պետք է այսուհետ ցուցաբերի և ինչ իրավական մեխանիզմով է դա երաշխավորվելու: | 2. Չի ընդունվել  ՀԿ-ն դիմել է գույքը վերջինիս ներդրումների դիմաց սեփականության իրավունքով հանձնելու համար, որը քննարկվել է և չի մերժվել։  ՀՀ ՏԿԵՆ ՊԳԿՎ ցանկացած դիմում-առաջարկ քննարկում է և հնարավորության և գույքի առկայության դեպքում ապահովում առաջարկվող ծրագրերի իրականացումը։ |
| 3. Նախագծում նշված չէ պետության հնարավոր մասնակցության մեխանիզմների և գումարների մասին տեղեկատվություն, հաշվի առնելով, որ Ծրագրով առաջարկվում է իրականացնել նաև կրթության ոլորտի գործառույթներ: | 3. Ընդունվել է  Նախագիծը ներկայացվել է ՀԿ-ին լրացուցիչ տեղեկատվություն ստանալու համար։  Վերջինս տեղեկացրել է, որ դպրոցը կառուցելուց հետո կազմակերպությունը հիմնվելու է ԿԳՄՍՆ-ի կողմից ներկայացված ստանդարտների վրա, քանի որ վերակառուցված չէ շենքը, հստակեցված չէ լսարանների ձևը և դրանց նախատեսվածությունը, հստակեցված չէ դասավանդվող առարկաների ժամաքանակը, սահմանված չէ հստակ ժամեր դասավանդողների համար, չունենք հաստիքացուցակ այդ իսկ պատճառով գների մասին տեղեկատվություն չենք կարող տալ։ |
| 2. Կադաստրի կոմիտե | 25.10.2022թ. |
| N ՍԹ/11722-2022 |
| Առաջարկություններ և դիտողություններ չունի | |
| 3. ՀՀ կրթության, գիտության, մշակույթի և սպորտի նախարարություն | 17.10.2022թ. |
| N 01//25994-2022 |
| Առաջարկություններ և դիտողություններ չունի | |
| 4. ՀՀ Արագածոտնի մարզպետարան | 24.10.2022թ. |
| N 01/5/04584-2022 |
| Առաջարկություններ և դիտողություններ չունի | |
| 5. ՀՀ վարչապետի աշխատակազմի իրավաբանական վարչություն | 29.11.2022թ. |
| N 02/16.3/39176-2022 |
| Նախագծի 1-ին կետով նախատեսվում է ՀՀ Արագածոտնի մարզպետի աշխատակազմին ամրացված, պետական սեփականություն հանդիսացող գույքը նվիրաբերել «Գոռ Թումանյանի անվան կրթամշակութային կենտրոն» հասարակական կազմակերպությանը: Մինչդեռ հարկ է նկատի ունենալ, որ ՀՀ կառավարության 2016 թվականի հոկտեմբերի 13-ի N 1067-Ն որոշմամբ հաստատված կարգի 20-րդ կետի համաձայն՝ եթե պետական գույքն ամրացված է այլ պետական կառավարչական հիմնարկին կամ պետական ոչ առևտրային կազմակերպությանը, կոմիտեն երկամսյա ժամկետում ՀՀ կառավարություն է ներկայացնում առաջարկություն տվյալ պետական գույքը կոմիտեին ամրացնելու մասին՝ այն նվիրաբերության սուբյեկտներին նվիրաբերելու նպատակով: Ասվածից բխում է, որ վերոնշյալ գույքը նախևառաջ անհրաժեշտ է հետ վերցնել մարզպետի աշխատակազմից, այնուհետև նվիրաբերել այլ սուբյեկտներին: | Ընդունվել է։ Նախագիծը խմբագրվել է։ |